open-index/open-wikipedia-markdown huggingface dataset:
מקום שבעלי תשובה עומדין צדיקים גמורים אינם עומדין

**מקום שבעלי [[תשובה (יהדות)|תשובה]] עומדין צדיקים גמורים אינם עומדין** היא אמרה ידועה שמקורה בתלמוד הבבלי, מסכת ברכות, ונאמרה על ידי רבי אבהו. פשוטה של האמרה: גדולה מעלתם של אנשים שחזרו בתשובה (-המסוגלים לעמוד במקומות נמוכים יותר), על פני אנשים שהם צדיקים מלכתחילה, ולא חטאו.

רבי יוחנן חלק על דעתו של אבהו וגרס: 
המפרשים נתנו פירושים שונים למחלוקת זו שבין רבי אבהו ורבי יוחנן, אם כי בעברית המודרנית השתרשה היטב הגרסה של רבי אבהו.

כיום, אנשים שעברו את תהליך החזרה בתשובה נקראים בציבור הדתי **[[חזרה בתשובה|בעלי תשובה]]**

האמרה מקבילה לפסוק מן הבשורה על פי לוקס, שלפיו, 

## המקור
משמע, לדעתו של רבי יוחנן, עדיפים אנשים שמלכתחילה לא חטאו, על פני חוטאים שחזרו בתשובה, על פי הפסוק בישעיהו ס"ד. ואילו רבי אבהו מסיק מהפסוק בישעיהו נ"ז  שהרחוק, היינו בעל התשובה, בא כאן לפני הקרוב – הצדיק, ולכן הוא בשלב גבוה יותר. דהיינו, קיימת מחלוקת אצל חז"ל לגבי דירוגם של בעלי התשובה בסולם העדיפויות, לעומת הצדיקים הגמורים שלא חטאו ולא נזקקו לחזור בתשובה.

#### מבחר פירושים למחלוקת
הנטייה של המפרשים הייתה להעדיף את דעתו של רבי יוחנן, שהרי עדיף צדיק שמעולם לא חטא, על בעל תשובה שחטא וחזר בו. המהרש"א יוצא מנקודת הנחה שגרסתו של רבי יוחנן היא הנכונה, והוא מייחס לרבי אבהו כוונה לאנשים שחשבו לעשות עבירה וגברו על יצרם, ולא לאנשים שעשו עבירה ושבו מדרכם הרעה.

דרך אחת לפרש את ה"סתירה" בין שני החכמים היא בפירוש 'תוספת יום הכיפורים' על מסכת יומא, פ"ו, ב', שמנסה לגשר על ההבדלים בין בעל התשובה והצדיק הגמור. הראשון נאלץ להתגבר שוב ושוב על יצרו, ואילו השני לא נאלץ כלל להיאבק. מכאן שמאמציו של בעל התשובה ראויים לגמול גדול יותר, שהרי "לפום צערא אגרא".

גם הרמב"ם הבחין בין המעולה ובין המושל בנפשו, וכך הוא כותב בשמונה פרקים:

במקום אחר הוא כותב: 

דרך אחרת ליישב בין העמדות, אומר הרב סתיו, היא ההבחנה בין בעלי תשובה שונים, על פי מה שהסיקו מדברי ריש לקיש בגמרא במסכת יומא: הוא מבחין בין בעל תשובה מאהבה, ואז עוונותיו נחשבים לו כזכויות, ובין בעל תשובה מיראה, ואז עוונותיו יחשבו לו כשגגות.

## שימושים בעברית המודרנית
* דורון רוזנבלום מנסה לתהות על קנקנם של החוזרים בתשובה, במאמר: "'''במקומות שבעלי תשובה עומדים'''"
* בחור ישיבה כתב מכתב מלא חרטה לאגד על כך שהונה אותם כשהזדהה כמי שראוי להנחה, בעוד שלא היה ראוי לה. אגד השיב לו: "'''במקום שבעלי תשובה 'יושבים', אפילו אגד לא יכול לעמוד'''"
* אורלי לוי-אבקסיס מסבירה באתר ישראל ביתנו שהצעת חוק סמכויות לשם שמירה על ביטחון הציבור (תיקון – עבר פלילי) מקדמת את אחד מעקרונות היסוד ביהדות, ולפיו ניתנת אפשרות לאדם שעבר עבירה לחזור בתשובה ולמחוק את העבירות - במאמר: "ב'''מקום שבעלי תשובה עומדים צדיקים גמורים אינם עומדים'''".
*רוחמה וייס מייעצת ל"חוטאים" למיניהם, להעדיף את גרסתו של רבי יוחנן. "'''במקום שבעלי תשובה עומדים, צדיקים לא רוצים לעמוד'''"

## ראו גם
* תשובה
* חזרה בתשובה

## קישורים חיצוניים
* אוניברסיטת בר-אילן, הפקולטה למדעי היהדות, לשכת רב הקמפוס, "מקום שבעלי תשובה עומדין –צדיקים גמורים אינם עומדין, האומנם? "
* יהודה הלוי עמיחי, "צדיק גמור ובעל תשובה", אתר "למעשה", אקטואליה הלכתית מבית מכון התורה והארץ
* 

## הערות שוליים

קטגוריה:אמרות חז"ל
קטגוריה:ניבים וביטויים חז"ליים
פין קידלנד

**פין ארלינג קידלנד** (בשם מלא בנורווגית: **Finn Erling Kydland**; ) הוא כלכלן נורווגי, הידוע בתרומתו לתורת מחזורי העסקים. הוא פרופסור לכלכלה באוניברסיטת קליפורניה בסנטה ברברה (UCSB). כמו כן, הוא פרופסור בבית הספר למנהל עסקים באוניברסיטת קרנגי מלון , שם קיבל תואר דוקטור, ותפקיד במשרה חלקית בבית הספר הנורווגי לכלכלה  (NHH). קידלנד זכה בפרס מדעי הכלכלה לזכרו של אלפרד נובל לשנת 2004, במשותף עם אדוארד פרסקוט, "על תרומותיהם בדינמיקה מקרו-כלכלית: הקונסיסטנטיות בזמן של מדיניות כלכלית והכוחות המניעים מאחורי מחזורי עסקים."

## ביוגרפיה
### שנים מוקדמות
קידלנד גדל בתור הבכור בין שישה אחים, בחוות המשפחה Søyland, שבאזור החקלאי ג'ארן  במחוז רוגלנד שבמערב נורווגיה. הוא סיפר שקיבל חינוך ליברלי, והוריו לא הטילו מגבלות רבות על ילדיהם. קידלנד התעניין במתמטיקה וכלכלה בגיל צעיר, לאחר שעשה הנהלת חשבונות בחוות המינקים של חבר.

מאחר שהתעניין בכלכלה תאורטית, קידלנד קיבל תואר ראשון מבית הספר הנורווגי לכלכלה בשנת 1968 ותואר שלישי. בכלכלה מאוניברסיטת קרנגי מלון, בשנת 1973, נושא התיזה שלו היה: *Decentralized Macroeconomic Planning*, בפיקוח אדוארד פרסקוט. לאחר סיום הדוקטורט שלו, הוא חזר ל-NHH כעוזר פרופסור. בשנת 1978 הוא חזר לקרנגי מלון כפרופסור חבר. מאז הוא גר בארצות הברית.

### קריירה אקדמית
תחומי ההתמחות של קידלנד הם כלכלה בכלל, וכלכלה פוליטית בפרט. תחומי ההוראה והעניין העיקריים שלו הם מחזורי עסקים, מוניטרית, מדיניות פיסקלית וכלכלת עבודה.

הוא הצטרף לפקולטה באוניברסיטת קרנגי מלון (CMU) בשנת 1977, שם שימש כפרופסור לכלכלה עד 2004, אז הפך לחבר סגל באוניברסיטת קליפורניה בסנטה ברברה והקים את המעבדה לכלכלה וכלכלה מצטברת (LAEF) באותו מוסד.

הוא עמית מחקר בבנקים של דאלאס, קליבלנד וסנט לואיס, ועמית במכון IC² באוניברסיטת טקסס באוסטין (UT Austin).

הוא גם פרופסור חבר במינהל ה-NHH, וכיהן בתפקידי חוקר ופרופסור מבקר, בין היתר, במכון הובר ובאוניברסיטת טורקואטו די טלה (UTDT)  בבואנוס איירס, ארגנטינה.

### חיים אישיים
קידלנד התחתן עם ליב קילווולד בשנת 1968, עמה נולדו לו ארבעה ילדים; בנים, אריק וג'ון מרטין, ובנות, קמילה וקארי. כעת הוא נשוי לטוניה סקולר.

## פרסים
* פרס מדעי הכלכלה לזכרו של אלפרד נובל (2004)
* עמית, החברה האקונומטרית (1992–)
* המלגה הלאומית ג'ון סטאופר, מכון הובר  (1982–1983)
* פרס אלכסנדר הנדרסון, קרנגי מלון (1973)
* חבר האקדמיה הנורווגית למדעים ולאמנויות . (DNVA)
* לשכת המסחר הבינלאומית פרס אוסלו לשלום 2017

## קישורים חיצוניים

* 
* 
* 
* 
* מידע מהפקולטה מאוניברסיטת קליפורניה, סנטה ברברה
* מידע מהפקולטה מבית הספר למנהל עסקים קרנגי מלון טפר
* אגודה אקונומטרית
* פרס אלכסנדר הנדרסון
* 
* 

## הערות שוליים

קטגוריה:סגל אוניברסיטת קליפורניה בסנטה ברברה
קטגוריה:זוכי פרס נובל נורווגים
קטגוריה:כלכלנים נורווגים
קטגוריה:זוכי פרס נובל לכלכלה
קטגוריה:סגל אוניברסיטת קרנגי מלון
קטגוריה:נורווגים שנולדו ב-1943
מועצת האגרוף העולמית

**מועצת האגרוף העולמית** (באנגלית: **World Boxing Council**; בראשי תיבות: **WBC**) הוא ארגון אגרוף מקצועי. הוקם בשנת 1963 על ידי אחד עשר ארגוני אגרוף לאומיים של המדינות: ארגנטינה, ברזיל, בריטניה, וונצואלה, מקסיקו, פנמה, פרו, ארצות הברית, הפיליפינים, צרפת וצ'ילה. 

זהו אחד מארבעת ארגוני האגרוף החשובים המתאמים קרבות אגרוף מקצועיים ברמה עולמית, לצד WBA, IBF ו-WBO.

## דירוג WBC
דירוג מועצת האגרוף העולמית כולל את המתאגרפים החזקים בעולם בשבע עשרה קטגוריות משקל. עדכונים מתפרסמים מדי חודש באתר הרשמי של הארגון.

אדווין ואלרו היה המתאגרף היחיד שניצח בכל הקרבות בנוקאאוט ועזב את הזירה בלתי מנוצח.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אגרוף (ספורט)
קטגוריה:ארגוני ספורט בין-לאומיים
קרל גוסטב פון רוזן

הרוזן **קרל גוסטב פון רוזן** (בשוודית: **Carl Gustaf von Rosen**; 19 באוגוסט 1909 בסטוקהולם – 13 ביולי 1977, אתיופיה) היה טייס שוודי, מחלוצי התעופה במדינה.

## ביוגרפיה

אביו היה אריק פון רוזן, מגלה ארצות שוודי. קרל גוסטב פון רוזן גדל בארמון המשפחתי ליד סטוקהולם. בשנים 1920–1926 הוא למד טייס וקיבל רישיון טייס. עוד לפני הלימודים הוא עבד כמכונאי מטוסים.

לאחר תחילת המלחמה האיטלקית-אתיופית השנייה קרל גוסטב פון רוזן היה חלק ממשלחת הצלב האדום השוודי. הוא השתתף בטיסות חילוץ, טיסות אספקה ציוד רבות ללא השתתפות בקרבות. לאחר חזרה לאירופה קרל גוסטב פון רוזן עבר להולנד והחל לעבוד ב-KLM.

לאחר תחילת מלחמת החורף הוא עזב את עבודתו ונסע לפינלנד במטוס שרכש. המטוס עבר הסבה לפעילות מבצעית ופון רוזן השתתף במבצעי הפצצה.

בשנת 1940, לאחר פלישת נאצים להולנד, פון רוזן ניסה להתקבל לחיל האוויר המלכותי, אך בקשתו סורבה לאור קשרי המשפחה עם הרמן גרינג. אשתו נותרה בהולנד, הייתה פעליה במחתרת, נעצרה על ידי הנאצים ונשלחה למחנה ריכוז.

בשנים 1945–1956 קרל גוסטב פון רוזן היה יועץ מיוחד של חיל האוויר האתיופי. לאחר תקופה זו, הוא עבר לאפריקה והיה טייס פרטי של דג המרשלד.

בסוף שנות ה-60 של המאה ה-20 הוא תמך במורדים במהלך מלחמת ביאפרה. תוך שיתוף פעולה עם ארגוני ביון צרפתים הוא ארגן מבצעת הפצצה של שדות תעופה צבאיים של ניגריה בהמלכה מספר מטוסי קרב שחנו על המסלולים נפגעו קשה.

בשנות ה-70 של המאה ה-20 קרל גוסטב פון רוזן חזר לאתיופיה. הוא פעל לארגון טיסות להעברת פליטים במהלך מלחמת האזרחים ונהרג מאש המורדים ב-13 ביולי 1977.

במהלך פעילותו קרל גוסטב פון רוזן קיבל עיטורים משוודיה, פינלנד ואתיופיה.

## קישורים חיצוניים

* קורות חיים 

קטגוריה:אצולה שוודית
קטגוריה:טייסים במלחמת העולם השנייה
קטגוריה:חלוצי התעופה
קטגוריה:שוודיה: תעופה
קטגוריה:מלחמת החורף: אישים
קטגוריה:שוודים שנולדו ב-1909
קטגוריה:שוודים שנפטרו ב-1977
ח'אלד אבו עסבה

**ח'אלד אבו עסבה **(בערבית: **خالد ابو عصبة**; נולד ב-1955) הוא סוציולוג ומומחה לתכנון ואסטרטגיות חינוכיות, תכנון וייעוץ חברתי. בעברו היה חוקר בכיר במכון ון ליר בירושלים. הוא שימש כחוקר בכיר במכון ברוקדייל.

## ביוגרפיה
ח'אלד אבו עסבה, יליד כפר ג'ת במשולש, למד בתיכון בחדרה, דבר שלא היה נהוג בקרב האוכלוסייה הערבית. את התואר הראשון בחינוך קבל ממכללת בית ברל, את התואר השני בחינוך קבל מאוניברסיטת בר-אילן (1993) ואת הדוקטורט במחלקה לסוציולוגיה ואנתרופולוגיה מאוניברסיטת בר-אילן שנת (2003). שימש כחוקר בכיר במכון ברוקדייל.

בשנים 1996–2002 עסק בהוראה בבית הספר לעובדי הוראה בכירים בירושלים. בהמשך הרצה בחוג לסוציולוגיה באוניברסיטת בר-אילן, בחוג למדיניות ציבורית באוניברסיטה העברית. פרפ' אבו עסבה, עוסק בנושא חברה ואסטרטגיה חינוכית בקרב ערביי ישראל.

משנת 2002 הוא משמש מנהל מכון מסאר למחקר חברתי. בנוסף, הוא מרצה בכיר באוניברסיטה הערבית אמריקאית בתוכנית הדוקטורט.

## פרסומים
אבו עסבה פרסם מבחר רב של ספרים בנושא חינוך, ובהם:

# מרחבי עבודה משותפים: מה השפעתם על טיב היחסים בין ערבים ויהודים? (2020)
# נשים ערביות אקדמאיות לא מועסקות בישראל: תמונת מצב 2018 והצעה למודל התערבות (2018)
# ילדים ובני נוער בסיכון בחברה ערבית (2017)
# השימוש בחומרים פסיכו-אקטיביים בקרב סטודנטים ערבים במוסדות אקדמאים בישראל (2017)
# מערכת החינוך הערבית בישראל: דילמות של מיעוט לאומי (2007)
# החינוך הערבי בישראל: דילמות של מיעוט לאומי (2007)
# דילמות של חינוך ערכי בביה”ס הערבי בישראל (2002)
# מבנה מערכת החינוך הערבי בישראל וחלופות ארגוניות (1997)
# יהודים וערבים בישראל מול מציאות משתנה: בעיות, מגמות, תרחישים והמלצות (2004)

## לקריאה נוספת

*
*סוגיות בלתי פתורות במערכת החינוך הערבית
*המלצות לשיפור מערכת החינוך הערבית בישראל
*הפרטת מערכת החינוך הערבית והשפעותיה על הישגי התלמידים
*השימוש במחקר לקידום ילדים ובני נוער ערבים בישראל
*טיפול נפשי בחברה הערבית בישראל
*החינוך הערבי בישראל: בין שיח הזהות המועד לבין הכישלון בהישגים
*נשים ערביות אקדמאיות לא מועסקות בישראל – תמונת מצב 2018 והצעה למודל התערבות
*אנשים בעלי מוגבלות שכלית התפתחותית באוכלוסייה הערבית בישראל: עמדות וסיכויי ההשתלבות בחברה
*מרחבי עבודה משותפים: מה השפעת על טיב היחסים בין ערבים ויהודים?

## הערות שוליים

קטגוריה:ערביי ישראל
קטגוריה:בוגרי תיכון חדרה
קטגוריה:בוגרי המכללה האקדמית בית ברל
קטגוריה:בעלי תואר דוקטור מאוניברסיטת בר-אילן
קטגוריה:סגל האוניברסיטה העברית בירושלים: מדע המדינה
קטגוריה:סגל אוניברסיטת בר-אילן: סוציולוגיה ואנתרופולוגיה
קטגוריה:ישראלים שנולדו ב-1955
יחסי מקסיקו–צ'כיה

**יחסי מקסיקו–צ'כיה** הם היחסים הדיפלומטיים בין **[[צ'כיה]]** ל**[[מקסיקו]]**. שתי המדינות חברות בארגון לשיתוף פעולה ולפיתוח כלכלי.

## היסטוריה
[שמאל|ממוזער|פסל של נשיא צ'כוסלובקיה לשעבר [טומאש מסריק במקסיקו סיטי]]
מקסיקו כוננה יחסים דיפלומטיים עם צ'כוסלובקיה ב-1922; ארבע שנים לאחר שהמדינה הכריזה על עצמאותה מהאימפריה האוסטרו-הונגרית. באותה שנה, שתי המדינות פתחו קונסוליות בבירות זו של זו, בהתאמה. היחסים הדיפלומטיים בין שתי המדינות נותקו באפריל 1939 לאחר כיבוש צ'כוסלובקיה על ידי גרמניה הנאצית, אולם ממשלת צ'כוסלובקיה הגולה בלונדון שמרה על היחסים עם מקסיקו. בשנת 1942 הוחזרו היחסים הדיפלומטיים במלואם בין שתי המדינות ובשנת 1959 הוקמו שגרירויות אחת בבירות זו, בהתאמה.

באוגוסט 1990 ערך נשיא צ'כוסלובקיה ואצלב האוול ביקור רשמי במקסיקו. בשנת 1991 ערך נשיא מקסיקו, קרלוס סלינס, ביקור רשמי בצ'כוסלובקיה. בדצמבר 1992 חולקה צ'כוסלובקיה לצ'כיה ולסלובקיה. מקסיקו ביססה את היחסים הדיפלומטיים עם צ'כיה ב-1 בינואר 1993. בשנת 2017 חגגו צ'כיה ומקסיקו 95 שנים להקמת יחסים דיפלומטיים.

## ביקורים רמי דרג
**ביקורים רמי דרג מצ'כוסלובקיה / צ'כיה במקסיקו**
* הנשיא ואצלב האוול (אוגוסט 1990)
* הנשיא ואצלב האוול (אוקטובר 1993)
* ראש הממשלה מילוש זמאן (אפריל 2002)
* סגן שר החוץ דוד גלדיס (יוני 2007)
* סגנית שרת החוץ הלנה במבסובה (אוקטובר 2008)
* סגן שר החוץ איוון ינצ'ארק (יוני 2015)
* שר החוץ טומאש פטריצ'ק (אוקטובר 2019)

**ביקורים רמי דרג ממקסיקו בצ'כוסלובקיה / צ'כיה**
* הנשיא קרלוס סלינס (יולי 1991)
* הנשיא ויסנטה פוקס (אוקטובר 2001)
* תת-מזכירת החוץ לורדס ארנדה בסאורי (נובמבר 2005)
* מזכירת החוץ פטריסיה אספינוסה קנטיאנו (מאי 2009)

## הסכמים דו צדדיים
שתי המדינות חתמו על כמה הסכמים דו-צדדיים כמו הסכם תחבורה אווירית (1990); הסכם על שיתוף פעולה חינוכי ותרבותי (1970); הסכם סחר (1974); הסכם לשיתוף פעולה בריאותי (1993); הסכם לשיתוף פעולה מדעי, טכני וטכנולוגי (1995); הסכם לביטול דרישות הוויזה לבעלי דרכון רגילים, דיפלומטיים ורשמיים (2000); הסכם למניעת מיסוי כפול והעלמת פיסקלים (2002) והסכם לקידום הדדי והגנה על השקעות (2004).

## יחסי מסחר
בשנת 1997 חתמה מקסיקו על הסכם סחר חופשי עם האיחוד האירופי (הכולל את צ'כיה מאז 2004). בשנת 2018 הסתכם הסחר הדו-צדדי בין שתי המדינות בכ-1.7 מיליארד דולר. הייצוא העיקרי של צ'כיה למקסיקו כולל: כלי רכב; רמזורים; מוליכים חשמליים ומעגלים מודולריים. הייצוא העיקרי של מקסיקו לצ'כיה כולל: אוזניות עם מיקרופון; מבחר משחקים ובנייה; יחידות זיכרון; כלי רכב; קרמים של פרי הדר, מלונים ואבטיחים. צ'כיה היא שותפת הסחר הגדולה ביותר במקסיקו מבין מדינות האיחוד האירופי. בצ'כיה פועלות כמה חברות רב-לאומיות מקסיקניות מרכזיות כמו Cemex, Grupo Bimbo ו-Nemak.

## נציגויות דיפלומטיות
* צ'כיה מחזיקה במקסיקו שגרירות במקסיקו סיטי ו-3 קונסוליות כבוד במונטריי, גוודלחרה וטיחואנה.
* מקסיקו מחזיקה בצ'כיה שגרירות בפראג בלבד.

קובץ:Embassy of Czech Republic in Mexico City.jpg|שגרירות צ'כיה במקסיקו סיטי
קובץ:Mexican Embassy in Prague.jpg|שגרירות מקסיקו בפראג


## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פרנק מייסון

**פרנק ליאו מייסון השלישי** (באנגלית: **Frank Leo Mason III**; נולד ב-3 באפריל 1994) הוא כדורסלן אמריקאי, ששיחק לאחרונה בקבוצת אורלנדו מג'יק מליגת ה-NBA.

## קריירת מכללות
מייסון נולד וגדל בעיר פיטרסבורג שבווירג'יניה, ובשנת 2013 החל ללמוד באוניברסיטת קנזס. בעונתו הראשונה בקבוצת הכדורסל של האוניברסיטה ("קנזס ג'ייהוקס"), אליה הצטרף יחד עם אנדרו ויגינס וג'ואל אמביד, קלע 5.5 נקודות בממוצע למשחק בלבד, אולם ב-3 השנים הבאות הציג שיפור הדרגתי עד שהפך לאחד השחקנים המצטיינים בליגת המכללות; בעונת 2016/2017 הוביל את הג'ייהוקס לשלב רבע גמר טורניר אליפות המכללות (NCAA Elite Eight), לצדם של ג'וש ג'קסון, דבונטה גראהם וסבי מיכאיליוק, עם ממוצעים של 20.9 נקודות (ראשון במחוז), 5.2 אסיסטים ו-4.2 ריבאונדים למשחק. במשחק רבע הגמר קלע מייסון 21 נקודות, אך קבוצתו הפסידה מול אוניברסיטת אורגון, בה שיחקו דילון ברוקס, טיילר דורסי וג'ורדן בל. בסיום העונה זכה מייסון בכל פרסי ה-MVP של ליגת המכללות, בהם פרס נייסמית' ופרס ג'ון אר. וודן.

## קריירת משחק מקצועית
בדראפט ה-NBA 2017 נבחר מייסון על ידי סקרמנטו קינגס, בבחירה ה-34. בעונת הרוקי שלו שותף ב-52 משחקים, כמחליפו מהספסל של דיארון פוקס, ותרם 7.9 נקודות ו-2.8 אסיסטים בממוצע למשחק. בעונה העוקבת שותף על ידי מאמן הקבוצה דייב ייגר ב-38 משחקים בלבד, על אף שהיה כשיר לשחק, וביולי 2019 שוחרר מהקבוצה.

לקראת עונת  חתם על חוזה כפול במילווקי באקס ובקבוצת הבת שלה מליגת הפיתוח של ה-NBA – ויסקונסין הרד. את אותה עונה סיים כ"מלך הסלים" של ליגת הפיתוח, עם ממוצע של 25.3 נקודות למשחק, ובסיומה זכה בתואר ה-MVP של הליגה.

ב-18 בדצמבר 2020 חתם בקבוצת פילדלפיה 76' אך לאחר יום עבר לסגל קבוצת הבת שלה בליגת הפיתוח - דלאוור בלו קואוטס. עם זאת, ב-3 בפברואר 2021 חתם על חוזה דו-כיווני באורלנדו מג'יק מיד לפני פתיחת עונת ליגת הפיתוח. ב-15 בפברואר שוחרר מאורלנדו לאחר ארבעה משחקים. יומיים אחר כך, חתם מחדש בדלוואר, ונחתך ב-5 במרץ לאחר שסבל מפציעה שסיימה את העונה עבורו, מבלי לרשום דקות משחק בדלוואר.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי וירג'יניה
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:וירג'יניה: כדורסלנים
קטגוריה:כדורסלני אוניברסיטת קנזס
קטגוריה:בחירות דראפט של סקרמנטו קינגס
קטגוריה:כדורסלני סקרמנטו קינגס
קטגוריה:כדורסלני מילווקי באקס
קטגוריה:כדורסלני ויסקונסין הרד
קטגוריה:אמריקאים שנולדו ב-1994
התאחדות האגרוף העולמית

**התאחדות האגרוף העולמית** (באנגלית: **World Boxing Association**; בראשי תיבות: **WBA**) הוא איגוד האגרוף המקצועי הבינלאומי הוותיק ביותר. זהו אחד מארבעת ארגוני האגרוף החשובים (לצד IBF ,WBC ו-WBO) המתאמים קרבות אגרוף ברמה עולמית.

בשנת 1921 הוקם בארצות הברית ארגון התאחדות האגרוף הלאומית (National Boxing Association). בשנת 1962, שם הארגון שונה להתאחדות האגרוף העולמית.

## דירוג WBA
דירוג התאחדות האגרוף העולמית כולל את המתאגרפים החזקים בעולם בשבע עשרה קטגוריות משקל. עדכונים מתפרסמים מדי חודש באתר הרשמי של הארגון.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אגרוף (ספורט)
קטגוריה:ארגוני ספורט בין-לאומיים
סיירה ראנג'

**סיירה ראנג**' (באנגלית: **Cierra Runge**; נולדה ב-7 במרץ 1996) היא שחיינית אמריקאית, אלופה אולימפית (ריו דה ז'ניירו 2016) ופעמיים ברציפות אלופת העולם (קאזאן 2015 ובודפשט 2017) במשחה שליחות 4x200 מטר חופשי.

## ביוגרפיה
ראנג' נולדה וגדלה בקוקרנוויל פנסילבניה. היא התמאנה בהדרכתו של בוב באומן.

### 2014
באליפות הפאן פסיפיק בשחייה, שנערכה בגולד קוסט, בריזביין, אוסטרליה באוגוסט 2014 זכתה ראנג' במדליית כסף במשחה ל-400 מטר חופשי בתוצאה של 4:04.55 דקות, אחרי בת ארצה קייטי לדקי שקבעה שיא עולם חדש של 3:58.37 דקות ולפני לוריין בויל מניו זילנד (4:05.33 דקות). נוסף לכך, היא סיימה במקום רביעי במשחהה ל-1500 מטר חופשי בתוצאה של 16:04.48 דקות ובמקום חמישי במשחה ל-800 מטר חופשי בתוצאה של 8:25.17 דקות.

### 2015
#### אלופת עולם
באליפות העולם שנערכה בקאזאן, רוסיה בשנת 2015 היא זכתה במדליית זהב במשחה שליחות 4x200 מטר חופשי לאחר ששחתה בשלב המוקדמות. היא שחחה שנייה ב"זינוק שליחות" תוצאה של 1:58.65 דקות. נוסף לכך, היא סיימה במקום תשיעי במשחה ל-400 מטר חופשי בתוצאה של 4:07.97 דקות.

### 2016
#### אלופה אולימפית
באולימפיאדת ריו דה ז'ניירו (2016) היא זכתה במדליית זהב, במשחה שליחות 4x200 מטר חופשי לאחר ששחתה בשלב המוקדמות. היא שחחה רביעית ב"זינוק שליחות" תוצאה של 1:57.75 דקות.

### 2017
באליפות העולם שנערכה בבודפשט, הונגריה שנערכה ביולי 2017 היא זכתה במדליית זהב, במשחה שליחות 4x200 מטר חופשי לאחר ששחתה בשלב המוקדמות. היא שחחה שנייה ב"זינוק שליחות" תוצאה של 1:59.17 דקות.

## קישורים חיצוניים

קטגוריה:אמריקאים ילידי פנסילבניה
קטגוריה:אלופות אולימפיות אמריקאיות: שחייה
קטגוריה:אלופות עולם בשחייה
קטגוריה:שחייניות חופשי אמריקאיות
קטגוריה:שחייניות אמריקאיות באולימפיאדת ריו דה ז'ניירו (2016)
קטגוריה:פנסילבניה: שחיינים
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
טרי טיילר

**טרי כריסטופר טיילר** (באנגלית: **Terry Christopher Tyler**; נולד ב-30 באוקטובר 1956) הוא כדורסלן עבר אמריקאי, אשר שיחק באופן פעיל בין השנים 1978–1992. ממוצעיו הכוללים לאורך 11 עונותיו בליגת ה-NBA הם 10.2 נקודות, 5.4 ריבאונדים, 1.5 חסימות ו-1.2 אסיסטים למשחק.

## קריירת משחק
טיילר נולד וגדל בדטרויט שבמישיגן, ובין השנים 1974–1978 למד באוניברסיטת דטרויט מרסי. בכל 4 עונותיו בקבוצת הכדורסל של האוניברסיטה שיחק תחת המאמן דיק וייטל, ורשם ממוצעים של 15.0 נקודות ו-10.5 ריבאונדים למשחק.

בדראפט ה-NBA 1978 נבחר טיילר בבחירה ה-23 על ידי דטרויט פיסטונס, אשר צירפה בבחירה ה-29 את חברו לקבוצה מדטרויט מרסי – ג'ון לונג. בעונת הרוקי שלו העמיד ממוצעים מרשימים של 12.9 נקודות, 7.9 ריבאונדים ו-2.5 חסימות למשחק, וב-6 עונותיו הבאות בדטרויט המשיך להציג יכולת גבוהה עם ממוצעים של 11.3 נקודות, 6.0 ריבאונדים ו-1.8 חסימות למשחק. בעונת  סייע לפיסטונס להעפיל לחצי גמר האזור המזרחי, לראשונה מזה 9 שנים, לאחר שגברו על ניו ג'רזי נטס בסדרת הפלייאוף הראשונה.

לקראת עונת  חתם על חוזה בסקרמנטו קינגס. ב-3 עונותיו עם הקינגס פתח בכמחצית ממשחקי הקבוצה, וקלע 8.1 נקודות בממוצע למשחק. בעונת  עבר לשחק בדאלאס מאבריקס.

בין השנים 1989–1992 שיחק עבור הקבוצות האיטלקיות פלקנסטרו טריאסטה, קורונה קרמונה ורקס אודינה, בטרם פרש ממשחק, בגיל 35.

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:דטרויט: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:כדורסלני אוניברסיטת דטרויט מרסי
קטגוריה:בחירות דראפט של דטרויט פיסטונס
קטגוריה:כדורסלני דטרויט פיסטונס
קטגוריה:כדורסלני סקרמנטו קינגס
קטגוריה:כדורסלני דאלאס מאבריקס
קטגוריה:דטרויט: כדורסלנים
קטגוריה:אמריקאים שנולדו ב-1956
מלון דן אכדיה

**מלון דן אכדיה הרצליה** הוא בית מלון על החוף של הרצליה בבעלות ובהפעלת רשת מלונות דן. המלון הוקם לראשונה בשנת 1955 ומאוחר יותר נפתח מחדש בשנת 1958 לאחר 16 חודשי סגירה.

## המלון
המלון כולל 208 חדרי אירוח. החדרים בבניין המלון הראשי משקיפים אל הבריכה והים, ואילו חדרי בקתות הגן כוללים טרסות פרטיות, אשר חלקם עם אמבט עיסוי.
מתקני הפנאי המוצעים במלון כוללים בריכת שחייה חיצונית, 6 מגרשי טניס וחדר כושר. נוסף על כך, ליד המלון ניתן לעסוק בצלילה וברכיבה על סוסים. לילדים קיימת בריכת שחייה נפרדת, מתקני שעשועים ותוכנית פעילויות בזמן חופשות מרכזיות מבית הספר. במלון מספר מסעדות. המלון ממוקם על החוף, ונמצא במרחק הליכה קצרה מהמרינה של הרצליה ומהקניון הסמוך.

## היסטוריה
המלון נבנה על ידי חברת "ארגל" במימון של ציונים ארגנטינאים ושל ממשלת ישראל. בנייתו נמשכה 3 שנים והושקעו בו כ־3 מיליון לירות ישראליות. המלון תוכנן על ידי האדריכל ורנר יוסף ויטקובר. המלון נפתח ב-21 ביוני 1955 בנוכחות ראש הממשלה וחברי כנסת. המלון השתרע על 46 דונאם וכלל 120 חדרים בבניין בן 5 קומות ומרתף. השם "אכדיה" שניתן למלון לקוח מספר בראשית פרק י' פסוק י' — "אכד" בארץ שנער, אחת הערים בממלכתו של נמרוד. הפסוק מגולף כצורתו על הקיר באכסדרה של המלון.

המלון נרכש בסוף שנת 1957 מידיו של פנחס ספיר שהציע ליקותיאל ושמואל פדרמן רכישת מלון כושל בהרצליה בשם "אכדיה". המלון נפתח מחדש בשנת 1958 לאחר שהיה סגור 16 חודשים. בשנת 1959 הועלה הרעיון של הקמת בריכה (וזאת, אף על פי שהמלון היה צמוד לים) וזו הוקמה ביחד עם הגדלת המלון לכ-200 חדרים. בשנת 2012 ניתן אישור להקים בסמוך למלון עוד 2 מלונות בני 8 קומות מצפון למבנה המלון הנוכחי, ומלון בן 17 קומות מדרום למבנה הנוכחי. המלונות החדשים צפויים להכיל עוד כ-1,300 חדרי אירוח. לאחר מאבק משפטי ממושך שבו בוטלה ההרחבה, בשנת 2019 נדחו העררים והתוכנית אושרה מחדש. בשנת 2017 עבר המלון שיפוץ מקיף בשווי 40 מיליון שקל, אשר כלל את שיפוץ החדרים ואת שדרוג אולם ההסעדה. הבניין המרכזי במלון הוכרז כבניין לשימור.

במרץ 2026 נפגע המלון מפגיעת טיל איראני ונגרם לו נזק כבד.

## קישורים חיצוניים

* 

## הערות שוליים

דן אכדיה
קטגוריה:מלונות דן
קטגוריה:הרצליה פיתוח
PD-4501 סינאקרוזר

**PD-4501 סינאקרוזר** (באנגלית: **PD-4501 Scenicruiser**, קרוי גם: **GMC PD-4501 Scenicruiser**) הוא אוטובוס דו מפלסי בעל ציר שלושה סרנים המוגדר "Multi-axle bus"  מתוצרת GMC חברת בת של קונצרן הרכב האמריקאי ג'נרל מוטורס אשר יוצר בין השנים 1956–1954 בארצות הברית

בגלל נוכחותו של דגם ה-"PD-4501 סינאקרוזר" ברחבי ארצות הברית בערים ולאורך כבישים מהירים, הדגם היה פופולרי בקרב הקהל המטייל.

## מאפיינים
* יוצרו 1,001 יחידות עבור "The Greyhound Corporation" 
* אוטובוס דו-מפלסי
* 1 דלת (רוחב דלת כניסה 66.0 סנטימטרים
* מנועי דיזל
* מנוע אחורי
* 43 מושבים (10 מושבים בסיפון התחתון בתוספת שירותים, 33 מושבים בסיפון העליון)
* קבולת מכל דלק – 680 ליטר
* רדיוס סיבוב – 13.72 מטר
* מעבר עם פלטפורמות מושב מורמות מכל צד, רוחב המעבר בין המושבים – 35.6 סנטימטרים
* לכל אחד משני הסרנים האחוריים היו 4 גלגלים

## תמונות

קובץ: London Bus Museum Transportfest 2013 019 (10383698196).jpg | דגם "PD-4501 סינאקרוזר"
קובץ:London Bus Museum Transportfest 2013 020 (10383847713).jpg | דגם "PD-4501 סינאקרוזר"
קובץ:1954 GM Scenicruiser (10383455766).jpg | דגם "PD-4501 סינאקרוזר", שנת 1954
קובץ:London Bus Museum Transportfest 2013 022 (10383676926).jpg | דגם "PD-4501 סינאקרוזר"
קובץ:Western Greyhound Lines 8005 at Pacific Bus Museum, April 2018.JPG | דגם "PD-4501 סינאקרוזר"
קובץ:London Bus Museum Transportfest 2013 026 (10383611834).jpg | דגם "PD-4501 סינאקרוזר" – מבט לתא הנהג
קובץ:London Bus Museum Transportfest 2013 027 (10383805803).jpg | דגם "PD-4501 סינאקרוזר" – מבט למושבים


## קישורים חיצוניים

* 
* 
* 

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-1954
קטגוריה:כלי רכב אמריקאיים
קטגוריה:כלי רכב 6 גלגלים ויותר
קטגוריה:כלי רכב מנוע אחורי
קטגוריה:רכבי GMC
פדרציית האגרוף הבין-לאומית

**פדרציית האגרוף הבין-לאומית** (באנגלית: **International Boxing Federation**; בראשי תיבות: **IBF**) הוא אחד מארבעת הארגונים החשובים של האגרוף המקצועי לצד (WBO ,WBA, ו-WBC) המתאמים קרבות אגרוף מקצועיים ברמה עולמית. הוקם בשנת 1983 והפגיש בין מתאגרפים מקצועיים מארצות הברית ומדינות אחרות שלא נכללו בארגוני אגרוף אחרים.

IBF הוא היחיד מארבעת ארגוני האגרוף החשובים שלא מתרגל חגורות נוספות של אלופים כמו אלופים זמניים, אלופים סדירים וכו'. רק אלוף אחד בכל קטגוריית משקל.

## דירוג IBF
דירוג פדרציית האגרוף הבין-לאומית כולל את המתאגרפים החזקים בעולם בשבע עשרה קטגוריות משקל. עדכונים מתפרסמים מדי חודש באתר הרשמי של הארגון.

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אגרוף (ספורט)
קטגוריה:פדרציות ספורט
ארגון האגרוף העולמי

**ארגון האגרוף העולמי** (באנגלית: **World Boxing Organization**; בראשי תיבות: **WBO**) הוא אחד מארבעת הארגונים החשובים של האגרוף המקצועי המתאמים קרבות אגרוף מקצועיים ברמה עולמית. הוקם בשנת 1988.

מאז 2007 חגורת ה-WBO נחשבת לחובה כדי להגיע למעמד אלוף העולם הבלתי מעורער, יחד עם חגורות WBA, WBC ו-IBF.

## דירוג WBO
דירוג ארגון האגרוף העולמי כולל את המתאגרפים החזקים בעולם בשבע עשרה קטגוריות משקל. עדכונים מתפרסמים מדי חודש באתר הרשמי של הארגון.

## קישורים חיצוניים

* 

## הערות שוליים

קטגוריה:אגרוף (ספורט)
קטגוריה:ארגוני ספורט בין-לאומיים
קאטינג קרו

**Cutting Crew** היא להקת רוק בריטית שהוקמה בלונדון בשנת 1985. היא ידועה בעיקר בזכות אלבומה Broadcast והסינגלים: "I Just) Died in Your Arms", "I've Been in Love Before", "One for the Mockingbird)" ו-"Everything But My Pride".

## היסטוריה
עוד בצעירותו הקליט ניק ואן אד כמה סינגלי סולו בבריטניה בסוף שנות השבעים, ובהמשך היה בלהקת The Drivers שמצאה הצלחה בקנדה, במיוחד עם הסינגל "Tears On Your Anorak" משנת 1982. במהלך סיורו בקנדה הקימה The Drivers להקת גיבוי בשם Fast Forward, אשר כללה את הגיטריסט קווין מקמייקל. ואן אד התרשם כל כך מנגינת הגיטרה של מקמייקל שהוא ביקש ממנו להקים איתו להקה חדשה. "The Drivers" התפרקה בשנת 1983, אך ואן אייד ומקמייקל איחדו כוחות בשנת 1985 לאחר המעבר ללונדון. בתחילה, השניים ערכו הדגמות שהובילו לחוזה הקלטות, לפני שהבסיסט קולין פארלי והמתופף מרטין בידל הצטרפו ב-1986.

אלבומם הראשון, Broadcast, יצא בשנת 1986. השיר "(I Just) Died in Your Arms" נכלל באלבום. יציאת שיר זה סייעה ללהקה לצבור פופולריות. וירג'ין רקורדס שלחה את הלהקה לעיר ניו יורק לצורך הקלטות ראשוניות של האלבום, ואז לאוסטרליה כדי לצלם קליפים.

הלהקה התפרקה בשנת 1993, זמן קצר לאחר צאת האלבום Compus Mentus. לאחר הפירוק, קווין מקמייקל שיתף פעולה עם רוברט פלנט וניגן באלבומו Fate of Nations. ב-31 בדצמבר 2002 נפטר מקמייקל מסרטן ריאות בגיל 51.

בשנת 2003 הקים ואן אד את הלהקה Grinning Souls. להקה זו הוציאה את האלבום Capture בשנת 2005. Grinning Souls שינתה את שמה ל-"Cutting Crew" ובכך להקה זו הוקמה מחדש. ניק ואן אד היה חבר הלהקה המקורית היחיד שנותר.

## דיסקוגרפיה
### אלבומי אולפן
*Broadcast - 1986
*The Scattering - 1989
*Compus Mentus - 1992
*Grinning Souls - 2005
*Add To Favourites - 2015

### אלבומי אוסף
*The Best of Cutting Crew - 2003
*Ransomed Healed Restored Forgiven - 2020

### סינגלים
*I Just) Died in Your Arms" - 1986)"
*I've Been in Love Before" - 1986"
*One for the Mockingbird" - 1987"
*Any Colour" - 1987"
*Between a) Rock and a Hard Place" - 1989)"
*The Scattering" -1989"
*Everything But My Pride" - 1989"
*The Last Thing" - 1990"
*If That's the Way You Want It" - 1992"
*Hard on You" - 2005"
*Till the Money Run$ Out" - 2015"
*I Just) Died in Your Arms (Orchestral Version)" - 2020)"

## קישורים חיצוניים

* 

## הערות שוליים

קטגוריה:להקות רוק בריטיות
קטגוריה:להקות רוק
קטגוריה:אמני וירג'ין רקורדס
גאי ויגינס

**גאי קרלטון ויגינס** (באנגלית: **Guy Carleton Wiggins**; 23 בפברואר 1883 – 25 באפריל 1962) היה צייר אימפרסיוניסט אמריקאי. הוא היה נשיא האקדמיה בקונטיקט לאמנויות יפות וחבר במושבה אולד ליים. הוא יצר ציורים רבים של הרחובות המושלגים של העיר ניו יורק במהלך חורף.

## ראשית חייו
ויגינס נולד ב־23 בפברואר 1883 בברוקלין. אביו קרלטון ויגינס היה אמן שהעניק לבנו את הכשרתו הראשונה כצייר. הוא למד במכון הפוליטכני בברוקלין, בליגת הסטודנטים לאמנות בניו יורק ובאקדמיה הלאומית לעיצוב. המורים שלו באקדמיה היו ויליאם מריט צ'ייס ורוברט אנרי.

## קריירה
ויגינס צייר לעיתים קרובות סצנות של העיר ניו יורק, כגון – "וושינגטון סקוויר בחורף" (מוזיאון האמנות של ריצ'מונד, אינדיאנה); "קולומביה סיקרל", "חורף" (הגלריה הלאומית לאמנות, וושינגטון); ו"ריברסייד דרייב" (1915).

ויגינס צייר בסגנון אימפרסיוניסטי, כפי שניתן לראות בציור "ברקשייר הילס" (מוזיאון ברוקלין). הוא נסע בניו אינגלנד וצייר נחלים, שדות ויערות על בד בעונות השנה השונות. הוא הפך לאחד החברים הצעירים ביותר במושבת האמנות אולד ליים, קונטיקט, וצייר לצד אביו, קרלטון, צ'יילד האסאם ופרנק דומונד. ויגינס החל ללמד אמנות באסקס בקונטיקט בשנת 1937. הוא יצר דיוקן של הנשיא דווייט אייזנהאואר והעביר אותו לבית הלבן בשנת 1959.
ממוזער|264x264 פיקסלים|גאי ויגינס, סופה בשדרה החמישית.
ויגינס כיהן כנשיא האקדמיה בקונטיקט לאמנויות יפות. הוא היה חבר באקדמיה הלאומית לעיצוב, במועדון הצבע והחימר בניו הייבן ובאיגוד האמנות ליים. הוא זכה בפרס פלאג, בפרס קופר ובפרס אתינאום מטעם האקדמיה בקונטיקט לאמנויות יפות; מדליית האריס ממכון האמנות בשיקגו; פרס טורנבול ופרס איזידור ממועדון סלמגונדי; ופרס הזיכרון של ג'יי פרנסיס מרפי מבית הספר לעיצוב רוד איילנד.

## חיים אישיים ומוות
ויגינס התחתן עם דולורס ג'קסטון. נולדו להם שני בנים, קרלטון ויגינס וגיא ארתור וויגינס, ובת, דורותי גיבסון. ויגינס התגורר באולד ליים, קונטיקט ובחורף בסנט אוגוסטין, פלורידה.

ויגינס נפטר בשנת 1962 כשהיה בחופשה בסנט אוגוסטין, פלורידה, בן 80.

גופתו הוחזרה לביתו לקונטיקט והוא נקבר בליים.
ממוזער|גאי ויגינס, סופת חורף בשדרה החמישית
ניתן לראות את עבודותיו בכמה מוזיאונים מרכזיים, כולל המכון האמנותי של שיקגו, מוזיאון ברוקלין, והמוזיאון האמריקני לאמנות סמית'סוניאן.

בנו של ויגינס, גיא ארתור ויגינס, הוא גם צייר.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:ציירים אימפרסיוניסטים אמריקאים
קטגוריה:בוגרי המכון הפוליטכני של ברוקלין
קטגוריה:אמריקאים שנולדו ב-1883
קטגוריה:אמריקאים שנפטרו ב-1962
What You've Done to Me

"**What You've Done to Me**" הוא סינגל של הזמרת-יוצרת האוסטרלית סמנתה ג'ייד.

## רקע והוצאה
השיר נכתב על ידי DNA Songs , טניה דוקו ויורגן אלופסון , והופק על ידי DNA Songs. לאחר שזכתה ב-The X Factor האוסטרלי, "What You've Done to Me" יצא באמצעות הורדה דיגיטלית ב-20 בנובמבר 2012. מאוחר יותר, ב-26 בנובמבר 2012, השיר יצא כתקליט.

## ביקורת
עורך Take 40 Australia  כינה את השיר כ-"בלדת כוח חצופה שראויה לקלי קלרקסון." ב-2013, השיר היה מועמד בקטגוריית שיר השנה בפרסי המוזיקה ARIA.

## הופעות חיות
ג'ייד ביצעה את השיר לראשונה ב-The X Factor האוסטרלי ב-19 בנובמבר 2012. לאחר ביצוע השיר, המנטור שלה, גאי סבסטיאן, כינה את השיר "להיט רדיו". היא ביצעה את השיר פעם נוספת ביום שלמחרת, לאחר שהיא הוכרזה כזוכה של התחרות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי סמנתה ג'ייד
קטגוריה:שירים באנגלית
קטגוריה:שירי דאנס-פופ
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים בהוצאת סוני מיוזיק אוסטרליה
סורת א-רעד

**סורת א-רעד** (בערבית: **سورة الرعد**) היא הסורה ה-13 בקוראן, והיא מונה 43 פסוקים.

שם הסורה נלקח מפסוק 13, משמעות השם היא "הרעם".

## תוכן הסורה והנושאים בה
הפסוק הראשון מדבר על כך שהרבה אנשים אינם מאמינים בקוראן ובכתוב בו. פסוקים 2–6 גורסים כי אלו אשר דוחים את ריבונותו של אללה, מתכחשים לעולם הבא או מבקשים להחיש את העונש האלוהי, הם אנשים שלכאורה עושים שגיאה. פסוקים 7–31 עונים כביכול לאלו שדורשים ממוחמד לבצע נס על טבעי. פסוקים 32–35 מתארים את אלו שלכאורה שונאים את הקוראן. פסוקים 36–42 מדגישים את העמדה שעל מוחמד לנקוט כלפי אלו שלכאורה שונאים את הקוראן. פסוק 43 הוא לכאורה עדות של האל על נביאו.

## חשיבות הסורה במסורת האסלאמית
על פי האימאם ג'עפר א-צאדק, אדם שקורא את סורת א-רעד, זוכה להגנה מפני ברקים. ישנו חדית' בו נאמר שמי שנוהג לקרוא את הסורה הזאת, יזכה לשכר גדול מהאל. חלק מפוסקי ההלכה המוסלמים גורסים כי פסוק 25 בסורת א-רעד הוא למעשה ציווי על קיום הבטחות.

## קישורים חיצוניים

## הערות שוליים

קטגוריה:הקוראן
רכס באלאן

ממוזער|תמונת לוויין של האי אלכסנדר
**רכס באלאן** או **מצוק באלאן** (באנגלית: **Balan Ridge**; בבולגרית: **хребет Балан**)  הוא רכס בהרי אוניברסיטת סופיה, בצפון האי אלכסנדר, שבאנטארקטיקה. 

שיא גובהו של הרכס 800 מטרים מעל פני הים.

אורכו של הרכס 4.5 קילומטרים (בכיוון צפון - דרום); ורוחבו של הרכס 1.45 קילומטרים.

הרכס ממוקם 7 קילומטרים צפונית-מזרחית להר קלימנט אוחרידצקי.

עמק פוסטה (Poste Valley) הוא הגבול המזרחי של הרכס; קרחון פלסטרינה הוא הגבול הצפוני של הרכס; וקרחון יוזולה (יובל של קרחון פלסטרינה) הוא הגבול המערבי של הרכס.

## היסטוריה
### מיפוי הרכס

הרכס מופה על ידי סוקרים בריטיים בשנת 1963.

### מקור השם

הרכס נקרא על שם הבלשן, ההיסטוריון וה ביבליוגרף הבולגרי אלכסנדר טאודורוב-באלאן, שהיה הרקטור הראשון של אוניברסיטת סופיה.

## לקריאה נוספת

* הגאזט האנטארקטי הבולגרי 

## קישורים חיצוניים

* רכס באלאן באתר הגאזט האנטארקטי של ממשלת אוסטרליה
* רכס באלאן באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הרכס, תוך סימון אתרים נוספים באזור באתר copernix
* מפת אזור רכס באלאן
* רכס באלאן באתר mindat
* מזג אוויר נוכחי עדכני ברכס באלאן
** תחזית מזג אוויר עדכנית ארוכת טווח עבור רכס באלאן

## הערות שוליים

באלאן
קטגוריה:בולגריה באנטארקטיקה
ג'ייקוב ביקסנמן

**ג'ייקוב טיילור ביקסנמן** (באנגלית: **Jacob Bixenman**; נולד ב-27 במאי 1994) הוא דוגמן, צלם ויוצר קולנוע אמריקאי.

## ראשית חייו
ביקסנמן נולד במחוז אורנג', קליפורניה. הוריו התגרשו כשהיה צעיר, והוא גר עם אמו, קארי דיאז. לאחר שסיים את בית הספר התיכון נסע ביקסנמן לאוניברסיטת קליפורניה להשתלם באנגלית. אחותו הגדולה היא אנג'לינה פישר. אחיו הגדול, טיילור ביקסנמן, נפטר בינואר 2018. לג'ייקוב קעקוע "טיי" על אצבעו, המוקדש לטיילור.

## קריירה
ביקסנמן התמודד בתחרות דוגמנות של VMan והוחתם על ידי פורד מודלס, המנהלת בין השאר גם את נעמי קמפבל, קורטני קוקס ולנה דל ריי. הוא צעד בשבוע האופנה בניו יורק. ביקסנמן דגמן גם עבור פאלומו ספיין, דולצ'ה וגבאנה, ז'אן-פול גוטייה, עובדיה אנד סאנס, Forever 21, פול אנד בר, איב סן-לורן, ולנטינו ומונקלר גאם בלו. בנוסף, הוא הפנים של טופמן. ביקסנמן השתתף גם בפודקאסט "Unspoken" שיצרו רותי לינדזי ומיילס אדקוס. עבודותיו פורסמו גם במגזין ווג ובמגזין V. הוא גם עבד עם חברת ראלף לורן, שם דגמן את קולקציית הגאווה הנייטרלית-מגדרית שלהם. יחד עם טרוי סיון, הוא גם היה חלק מקולקציית הגאווה של MAC Cosmetics לשנת 2019. ביקסנמן השתתף בהופעת קמאו בווידאו קליפ לשיר "Heaven", שיר של סיון, והשתתף גם בווידאו קליפ של Lonely Cities, שיר של Tigertown.

מלבד עיסוקו בתחום הדוגמנות, הוא גם צלם ויוצר סרטים. הוא צילם עבור מגזין Drome (צילומי שער), קולקציית Helmut Lang x Artforum, מארק רונסון (מאחורי הקלעים של השיר Find U Again), פאלומו ספיין, פאקו רבאן ומגזין Paper (צילומי שער). הוא גם צילם את טרוי סיון עבור "The Bloom Book" ושיתף פעולה עם Peels, מותג ניו יורקי, ביצירת חולצות שעליהן מודפסת האומנות שלו. הוא גם יומר סרטונים קצרים.

## חיים אישיים
ביקסנמן יצא מהארון כהומוסקוסאל בשנת 2015. הוא החל לצאת עם הזמר והשחקן האוסטרלי טרוי סיון בפברואר 2016. ב-2021, הם נפרדו אחרי 4 שנות זוגיות.

הוא מתגורר כיום בלוס אנג'לס.

## קישורים חיצוניים
* 

## הערות שוליים

קטגוריה:להט"בים אמריקאים
קטגוריה:דוגמנים אמריקאים
קטגוריה:צלמים אמריקאים
קטגוריה:אמריקאים שנולדו ב-1994
קרחון מקמנוס

**קרחון מקמנוס** או **קרחון מקמאנוס** (באנגלית: **McManus Glacier**) הוא קרחון בצפון מערב האי אלכסנדר, שבאנטארקטיקה.

הקרחון מפריד בין הרי לאסוס, שממערב לו, להרי אוניברסיטת סופיה, שממזרח לו.

הקרחון זורם לכיוון צפון, ונשפך אל קרחון פלסטרינה.

גובהו של הקרחון 478 מטרים מעל פני הים.

## היסטוריה
### גילוי ומיפוי הקרחון

הקרחון נסקר על ידי הסקר האנטארקטי הבריטי בין השנים 1975–1976.

### מקור השם

שמו של הקרחון ניתן לו בשנת 1980 על ידי הוועדה המייעצת לשמות אנטארקטיים של בריטניה.

הקרחון נקרא על שמו של אלן ג'יימס מקמנוס (Alan James McManus), שהיה השף בגריטוויקן ובתחנת המחקר פאראדיי, בין השנים 1971–1973, ולאחר מכן באי אדלייד בתחנת המחקר רותרה, בין השנים 1975–1978.

## קישורים חיצוניים
* קרחון מקמנוס באתר הסקר הגאולוגי של ארצות הברית
* קרחון מקמנוס באתר הגאזט האנטארקטי של ממשלת אוסטרליה
* קרחון מקמנוס באתר הגאזט האנטארקטי המשווה SCAR של ממשלת אוסטרליה
* קרחון מקמנוס באתר mindat
* מפת אזור קרחון מקמנוס

## הערות שוליים

מקמנוס
רונית ורד

**רונית ורד** (נולדה ב-6 באוקטובר 1973) היא עיתונאית וחוקרת אוכל ישראלית.

## ביוגרפיה
נולדה בכפר הס וכיום מתגוררת בתל אביב. למדה היסטוריה וצרפתית באוניברסיטת תל אביב.

בין השנים 1999–2006 עבדה בהוצאת "מפה", בה הייתה עורכת ראשית של אתר "מפה" וחלק מצוות שסיקר מסעדות ויצרני מזון בישראל. בין הספרים שהיא נמנית עם כותביהם: "מדריך מפה למסעדות בישראל" (2003); "מדריך מפה לסיני" (2004); "רק ימים טובים – 101 מקומות שתרצו לחזור אליהם" (2005); "מדריך מפה למסעדות" (2006); ועוד.

החל משנת 2007 כותבת את המדור "פינת אוכל" במוסף הארץ. המדור השבועי, המלווה בצילומיו של הצלם דן פרץ ודור קדמי, עוסק בתיעוד תרבות האוכל המקומית, בהיסטוריה קולינרית ובמסעות אוכל בישראל ובעולם. בין הנושאים עליהם היא מרבה לכתוב נמנים המטבח הישראלי, המטבח היהודי, המטבח הפלסטיני, אוכל וזהות, אוכל ומקומיות, חקלאות, יצרני מזון קטנים ושימור מלאכות ומסורות קדומות.

ב-2008–2011 הייתה עורכת ראשית של אתר "מבשלים" שהקימו דוקטור אלי לנדאו והשף חיים כהן.

ב-2013–2014 נמנתה על מייסדי ועורכי התוכן של "שבוע האוכל הפולני", פסטיבל שעסק בהיסטוריה ובהווה של המטבח היהודי-מזרח אירופאי.

בשנים 2014–2015 אצרה תוכנית קולינרית "לפסטיבל הקולנוע היהודי" בסינמטק ירושלים. ב-2022 אצרה את "לא רק אוכל: עיצוב הזהות הלאומית דרך המטבח": אסופת סרטונים דוקומנטריים וקטעי יומני חדשות מארכיון הסרטים הישראלי, שהפכו במהלך ימי הפסטיבל לתערוכה של הקרנות ומיצגים.

ב-2018 שימשה כיועצת קולינרית לסדרה "מעורב ישראלי" (ערוץ 8, בימוי: איילת הלר). הסדרה, בהגשתו של טל פרידמן, עוסקת בתהליך יצירת זהות ישראלית דרך המטבח. בנוסף, הייתה האוצרת הקולינרית של פרויקט "נימוסי שולחן" בגלריה האוניברסיטאית בתל אביב (אוצרים ראשיים – דוקטור ספי הנדלר ודוקטור שרון אהרונסון-להבי). במסגרת הפרויקט אצרה את "התפריט – ממזנון פועלים למטבח ישראלי חדש", תערוכת תפריטים ממאה שנות מסעדנות בארץ ישראל.

החל משנת 2019 מלמדת במחלקה לתרבות חזותית וחומרית בבצלאל קורס העוסק בתרבות הישראלית דרך הזווית הקולינרית ("קווים לדמותו של המטבח בארץ ישראל").

ב-2021 ראה אור הספר "מחשבות על אוכל" (הוצאת רסלינג) שערכה יחד עם פרופסור אורי ברטל ומיכל איתן.

שימשה כיועצת בכירה ואוצרת חלל התצוגה של "אסיף – המרכז לתרבות אוכל בישראל". "נחמה ריבלין: מטבח משלה", התערוכה הראשונה שאצרה במקום, עסקה במטבח המקומי דרך אוספים שהשאירה אחריה רעיית הנשיא העשירי של ישראל. "עיר, חיטה, לחם: אפייה בירושלים במאה ה-17", התערוכה השנייה שאצרה, הציגה את מגוון סוגי הלחם והמאפים שהיו נפוצים בירושלים במאה ה-17.

מאמרים פרי עטה התפרסמו במגזינים ובספרים ברחבי העולם, ביניהם "Gastronomica" (אוניברסיטת קליפורניה) Seeds – Oxford symposium" of food and cookery 2018"; "Tablet"; "Divine food"(גשטלטן); ועוד.

אחותו של העיתונאי איתי ורד.

## קישורים חיצוניים

* רונית ורד, באתר עיתון הארץ
* פינת אוכל, באתר עיתון הארץ
* מרב סריג, רונית ורד: "אוכל הוא צוהר להסתכל דרכו על אנשים ומקומות" השולחן, 4 במרץ 2019.
* אסף אביר, מפת האוכל הישראלית, מתחת לאף, 11 בפברואר 2019.

קטגוריה:תל אביב-יפו: אישים
קטגוריה:כפר הס: אישים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:סגל הארץ
קטגוריה:ישראליות שנולדו ב-1973
קטגוריה:ישראלים שנולדו ב-1973
יחסי אנדורה–מקסיקו

**יחסי אנדורה–מקסיקו** הם היחסים הדיפלומטיים בין נסיכות אנדורה לבין המדינות המקסיקניות המאוחדות. שתי המדינות הם חברות ארגון הברית האיברו-אמריקאית והאו"ם.

## היסטוריה
[שמאל|ממוזער|[נשיא מקסיקו אנריקה פניה נייטו נפגש עם שגרירת אנדורה אליזנדה ויווס בלמניה, 2017]]
אנדורה ומקסיקו, בעידוד הרצון לפתח קשרים ידידותיים בין עמיהם ולשתף פעולה בתחומים הפוליטיים, הכלכליים, המסחריים והתרבותיים, הסכימו לכונן יחסים דיפלומטיים ב-5 במאי 1995 לאחר שאנדורה אימצה חוקה חדשה כדמוקרטיה פרלמנטרית. כינון יחסים דיפלומטיים בין שתי המדינות התרחש בעיר ניו יורק, במהלך מעשה בו נחתמו נציגי שתי המדינות לאו"ם לשיחה משותפת. מקסיקו הסמיכה עד מהרה שגריר באנדורה שממוקם במדריד, ספרד.

בדצמבר 2014 ביקר ראש ממשלת אנדורה אנטוני מרטי בביקור במקסיקו כדי להשתתף בפסגה האיברו-אמריקאית ה-24 בעיר וראקרוס. כשהיה במקסיקו, ראש הממשלה מרטי נפגש עם נשיא מקסיקו אנריקה פניה נייטו. בפגישה השתתף גם שר החוץ של אנדורה ז'ילברט סבויה סוניה . בספטמבר 2018 חתמו שתי המדינות על מזכר הבנות לשיתוף פעולה בין הפרקליטות הכללית של אנדורה לבין היועץ המשפטי למקסיקו (PGR).

אנדורה ידועה כמקלט מס; היו מצבים שמקסיקנים מסוימים נסעו לשם כדי לפתוח חשבונות בנק במדינה כדי להסתיר ו/או להלבין כסף. בשנת 2016 התגלה חשבון בבנקה פריוואדה ד'אנדורה  שהכיל 6 מיליון דולר והיה חשבון בנק פרטי של איש קונגרס מקסיקני ממדינת סינלואה. משערים כי הכסף היה מקרטל סינלואה. בשנת 2017 נמצא כי שגריר מקסיקו באורוגוואי, פרנסיסקו ארויו ויירה, הסתיר מיליון דולר בחשבון בנק באנדורה.

## יחסי סחר
בשנת 2018 הסתכם המסחר בין אנדורה למקסיקו ב-2.4 מיליון דולר. הייצוא העיקרי של אנדורה למקסיקו כולל: מוצרי פלסטיק, מוטות ברקים, מגבילי מתח ומדכאי מתח חולפים. הייצוא העיקרי של מקסיקו לאנדורה כולל: חומצה fumaric. בין השנים 1999–2012 השקיעה אנדורה 2.5 מיליון דולר במקסיקו. אנדורה היא המשקיעה ה-71 בגודלה במקסיקו, כאשר מרבית השקעותיה מרוכזות בתחום הבנייה והשירותים הפיננסיים, כמו גם אביזרי צנרת וענפי נירוסטה. חברות בנקאות רב-לאומיות אנדורניות Andbank ו-Crèdit Andorrà פועלות במקסיקו. החברה הרב-לאומית המקסיקנית, Cemex, פועלת באנדורה.

## נציגויות דיפלומטיות
* אנדורה מוסמכת למקסיקו משגרירותה בניו יורק, ארצות הברית.
* מקסיקו מוסמכת לאנדורה משגרירותה במדריד, ספרד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Biological Psychology (כתב עת)

***Biological Psychology*** (בתרגום ישיר לעברית: פסיכולוגיה ביולוגית) הוא כתב עת אקדמי, מבוסס ביקורת עמיתים שמתמחה בפסיכולוגיה ביולוגית בהוצאת אלסוויר. העורך הראשי של כתב העת הוא פרופ' אוטמר ליפ (Ottmar V. Lipp) מאוניברסיטת קווינסלנד, המתמחה בפסיכופיזיולוגיה של קשרי קוגניציה ורגש.

## תכנים
תוכני כתב העת מתמקדים בגורמים הביולוגים העומדים בבסיס ההתנהגות האנושית ובכללם מדידת השינויים האלקטרופיזיולוגיים והביוכימיים המתרחשים תוך כדי ביצוע מטלות, וכן ניתוח השפעת גורמים ביולוגים על ההתנהגות. כתב עת זה מתמקד אפוא בבני אדם, אך גם ניסויים בבעלי חיים הקשורים רעיונית לתהליכים פסיכולוגיים אנושיים יכולים להיות מודפסים בו. עיקר החומרים הם ניסויים אמפיריים אך ניתן למצוא בו גם מאמרי סקירה וכתבים הנוגעים לטכניקה בתחום פסיכולוגיה ביולוגית כמו גם מאמרים קצרים של פחות מ-1500 מילה.

## צוות

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כתבי עת מדעיים
קטגוריה:מדעי המוח
קטגוריה:כתבי עת לפסיכולוגיה
יהודית והולופרנס (גויה)

**יהודית והולופרנס** (בספרדית: **Judith y Holofernes**) הוא ציור שמן מעשה ידי הצייר פרנסיסקו דה גויה שצויר בין השנים 1819–1823 ומתאר את יהודית בזמן עריפת ראשו של הולופרנס. היצירה מוצגת במוזיאון הפראדו במדריד.
## היסטוריה ורקע
ממוזער|תצלום בידי ז'אן לורן בשנת 1874 ב"לה קווינטה דל סורדו". התווית הוספה לתשליל בסביבות 1890

ציורי הקיר שעיטרו את הבית המכונה "לה קווינטה דל סורדו", בו התגורר גויה, התפרסמו כציורים השחורים, הן מכיוון שהוא השתמש בהם בכל כך הרבה פיגמנטים כהים, והן בגלל נושאיהם הקודרים. הפרטיות והאינטימיות של אותו בית אפשרה לאמן להתבטא בחופשיות רבה. הוא צייר ישירות על הקירות בטכניקה מעורבת ככל הנראה, שכן ניתוח כימי מגלה שימוש בשמנים בעבודות אלו. הברון אמיל'ה ארנגר רכש את "לה קווינטה דל סורדו" בשנת 1873 והעביר את הציורים לבד. העבודות סבלו מאוד בתהליך, ואיבדו כמות גדולה של צבע. לבסוף תרם הברון את הציורים הללו למדינה והם נשלחו למוזיאון הפראדו, שם הם מוצגים מאז 1889.

יהודית היא הדמות ההיסטורית היחידה אשר ניתנת לזיהוי ודאי מבין הדמויות בציורים השחורים. יצירה זו הייתה ממוקמת על הקיר ממול "לה לאוקרדיה" , בקומת הקרקע לצד סטורן טורף אחד מבניו. הנושא של יהודית כבר נקשר לסטורן בתקופת הרנסאנס, כאשר נושאים מן הביבליה שולבו עם נושאים מיתולוגיים. בשני המקרים הם קשורים לפחד מאיבוד השלטון וקטיעת איברים, וזה הרי מה שקרה לגנרל האשורי. נסיבות אלה ככל הנראה מוכיחות כי גויה לא צייר את היצירות ב"לה קווינטה דל סורדו" ללא שום תוכנית מוקדמת, למרות ההסברים המרובים שהציעו חוקרי תולדות האמנות. עבודות אלו ממשיכות להיות מסתוריות וחידתיות והן בעלות משקל מכריע בהערכה המודרנית של צייר זה מאראגון.

## תיאור היצירה
התאורה בציור תיאטרלית מאוד וממוקדת, נראה שהיא משקפת סצנת לילה המוארת על ידי לפיד, אשר מאיר את פניה וזרועה המבצעת של יהודית ומשאיר את פניה של השפחה הזקנה בצל, כאשר היא מתפללת. משמעות הדבר כי גם הולופרנס וגם הדם הניתז מצווארו לא מוצגים, בקומפוזיציה מקורית מאוד. לוח הצבעים המשמש בציור זה, כמו בכל הסדרה, הוא קטן מאוד. במקרה זה גויה השתמש בשחור, אוכרה ונגיעות עדינות של אדום, אשר נצבעים תוך כדי משיכות מכחול מאוד חופשיות, רחבות ואנרגטיות. ציור זה הוא בסגנון שיתואר במאה ה-20 כאקספרסיוניסטי.

## קישורים חיצוניים

## הערות שוליים

קטגוריה:יהודית באמנות
קטגוריה:ציורי שמן
קטגוריה:ציורים מהמאה ה-19
קטגוריה:פרנסיסקו דה גויה
קטגוריה:מוזיאון הפראדו
קני רוזנברג

**קנת' (קני נפתלי) רוזנברג** (באנגלית: **Kenny Rozenberg**, נולד בספטמבר 1966) הוא איש עסקים יהודי ישראלי-אמריקאי, תחום ההשקעות שלו הוא נדל"ן וחברות בתחום הטיפול הרפואי, הסיעודי והשיקומי ברחבי ארצות הברית. מימן עבור בנו, אלי, את רכישת השליטה בחברת אל על.

## ביוגרפיה
רוזנברג בהכשרתו הוא טכנאי רפואי בתחום זה עבד החל משנת 1986. בשנת 1988 סיים לימודי תואר ראשון באמנות ובפסיכולוגיה בישיבה יוניברסיטי, ובשנת 1990 סיים תואר שני בבריאות הציבור באוניברסיטת קולומביה. לאחר מכן עבד בבית אבות בן 200 מיטות כעוזר מנהל עד שנת 1995. בשנת 1995 רכש רוזנברג בית אבות קטן בדרום ברונקס שעמד לפני קריסה כלכלית. לאחר שנה הוא הקים חברה שנקראה אחוזת ויליאמסברידג' בברונקס. עם השנים רכש רוזנברג נכסים ובתי אבות נוספים וכיום הוא מחזיק ב-25 בתי אבות, שתי סוכנויות בריאות ביתיות ושירותי תחבורה רפואיים מרובים, מלונות ונדל"ן וכן חברת האמבולנסים מהגדולות בניו יורק Senior Care EMS. בתי האבות שבהחזקתו נמצאים תחת חברת Centers Health Care. רוזנברג עצמו משמש כמנכ"ל החברה.

הונו של רוזנברג מוערך בין 500 מיליון דולר למיליארד דולר.

רוזנברג הוא פרמדיק מתנדב בארגוני ההצלה והוא התגורר במונסי, ניו יורק.

רוזנברג נשוי והוא אביו של אלי רוזנברג וגיא רוזנברג.

במרץ 2021 עלה לישראל וקיבל אזרחות ישראלית.

### רכישת אל על
בשנת 2020 עם מגפת הקורונה ומשבר התעופה שהתפתח בעקבותיה, נקשר שמו של רוזנברג ברכישת חברת אל על הישראלית מחברת כנפיים. לפי הנטען, רוזנברג מעוניין להחזיק בשליטה לבד, והוא מעוניין להשלים את העסקה במזומן. לצורך כך הקים רוזנברג את חברת **כנפי נשרים תעופה**, שכר משרד יחסי ציבור שיטפל בעניין ואת הראל לוקר ואת רואה החשבון ראם עמינח שהוא תת-אלוף במילואים, עורך דינו של רוזנברג הוא דודי תדמור ואיש הקשר בעסקה הוא ידידו עמיקם בן צבי, כל אלו פועלים לקידום העסקה מטעם רוזנברג. בתחילת אוגוסט 2020 אישרה רשות החברות בישראל לרוזנברג להפוך לבעל השליטה בחברה. בספטמבר 2020 עם הנפקתה של אלעל בבורסה מסתמן כי אלי רוזנברג הוא בעל המניות העיקרי המחזיק ב-42.89% ממניות אלעל.

כיוון שרוזנברג בעת המכירה לא היה אזרח ישראלי הוא רכש את אל על באמצעות בנו אלי רוזנברג שהוא אזרח ישראלי, אברך כולל ותלמיד ישיבה, המתגורר בשכונת רמת אשכול בירושלים.

בשנת 2023 פורסם כי הוגשה תביעה כנגד רוזנברג על שימוש בכספים ממשלתיים שיועדו למערכת בתי-האבות שבבעלותו לצורך רכישת חברת אל על. חברת אל על אינה חלק מהליך זה.

## הערות שוליים

קטגוריה:אנשי עסקים יהודים אמריקאים
קטגוריה:בוגרי אוניברסיטת קולומביה
קטגוריה:בוגרי ישיבה יוניברסיטי
קטגוריה:ישראלים ילידי ארצות הברית
קטגוריה:עולים בשנות ה-2020
קטגוריה:אמריקאים ישראלים
קטגוריה:חרדים אמריקאים
קטגוריה:אמריקאים שנולדו ב-1966
קטגוריה:ישראלים שנולדו ב-1966
אתר הטבח טינטה

**אתר הטבח טינטה**, הידוע גם בשם **טינטה (66-06-1223)** הוא אתר בו ביצעו חיילי האימפריה היפנית טבח בשבויים אשר הוחזקו באי, האתר אשר שכן ליד כפר בשם מריזו שבאי שבגואם. לאחר המלחמה, הוסף המקום לרשימת המרשם הלאומי של מקומות היסטוריים של ארצות הברית 

באתר בוצעו מספר אירועי טבח של אזרחים בידי חיילים יפנים ב-15 ביולי 1944, שישה ימים לפני שחרור האי, במסגרת הקרב על גואם שהיה שבזירת האוקיינוס השקט של מלחמת העולם השנייה . נלקחו כשלושים גברים ונשים מהכפר מריזו הסמוך, מתוכם 16 נהרגו. אחת ההרוגות הייתה גברת מריה ל. מסה, אשר הייתה בין היתר מחנכת בולטת לפני המלחמה. בשנת 1991 סומן האתר בצלב שהוצב בסמוך לאתר. 

## ראו גם
* נשות ניחומים
* הקרב על גואם (1944)
* הכיבוש היפני בגואם

## קישורים חיצוניים
* תמונת הצלב אשר הוצב במקום
* קובץ אודות אתר הטבח, הקובץ באנגלית

קטגוריה:פשעי מלחמה של יפן במלחמת העולם השנייה
קטגוריה:גואם: גאוגרפיה
טחינת אל ארז

**אגס ירוק מסחר ושירותים בע"מ** הייתה חברה פרטית שייצרה טחינה גולמית וחלווה תחת המותג **טחינת אל-ארז** (**طحينة الارز**, מערבית: טחינת הארז). מפעלי החברה שוכנים באזור התעשייה שגיא 2000 שבעמק יזרעאל. מחזור החברה השנתי בשנת 2019 היה 50 מיליון ש"ח, עם נתח שוק של כ-18%. בפברואר 2022 נמכרה החברה לחברת סוגת תעשיות ומוזגה לתוכה.

## היסטוריה
בשנות ה-80 הקים אסעד זהר מפעל לייצור מנועים וגנרטורים בנצרת. בשנת 1990, לאחר שרכש ציוד ממפעל שנסגר, הוסב המפעל לייצור טחינה, והמותג קיבל את שמו מעץ הארז שבחצר המשפחה. בשנת 1992 הוקמה חברת אגס ירוק מסחר ושירותים בע"מ.

ב-2003, לאחר פטירתו של אסעד, מונתה אשתו ג'וליה זהר למנהלת המפעל. תחת ניהולה התפתח המפעל ונתח השוק שלו בתחום הטחינה גדל. תוצרת המפעל משווקת בישראל, ומשנת 2005 גם בעולם ובעיקר בארצות הברית, כאשר שיעור הייצוא מכלל הפעילות מגיע ל-30%.

גרעיני השומשום מיובאים מאתיופיה ושיטת הייצור היא מסורתית בת 14 שלבים כאשר בתהליך נעשה שימוש באידוי (מה שמונע את שינוי צבע הטחינה) וטחינה באבני ריחיים.
המותג זכה במקום הראשון באיכות המוצר בתוכנית "כלבוטק" בשנת 2013.

בשנת 2015 עבר המפעל, שמעסיק כ-40 עובדים, מנצרת לאזור תעשייה שגיא 2000.

בשנת 2019 מונה יוסף, בנה של ג'וליה, למנהל חברת הבת "**אל ארז US**" שהוקמה בארצות הברית. חברת הבת האמריקאית משווקת את המותג בשם "**Julia's Tahini**".

### מכירת המפעל בישראל
בפברואר 2022 מכרה ג'וליה זהר את המפעל לקרן ההשקעות הישראלית פורטיסימו קפיטל והחברות התמזגו לחברה אחת, תחת קבוצת סוגת, שכוללת גם את המותגים סוגת, "מלח הארץ", עץ הזית, ושליטה בחברת תבליני פרג.

## פעילות חברתית
ביוני 2020, הודיעה החברה שתממן קו סיוע לקהילת הלהט"בים בחברה הערבית. הקו יופעל על ידי האגודה למען הלהט"ב בישראל. חברת הכנסת עאידה תומא סלימאן והקרן החדשה לישראל תמכו בצעד ובתרומתו לקידום זכויות להט"ב. החברה ספגה על כך ביקורת וקריאות לחרם צרכנים מצד גורמים שמרניים בחברה הערבית בישראל. בפועל, הקריאות להחרים את המותג הביאו לתוצאה ההפוכה, עם זינוק במכירות ובנתח השוק בשיעור של כ-28%.

## ראו גם
* רשימת חברות ישראליות בבעלות ערבית שיש עליהם ערך בוויקיפדיה העברית

## קישורים חיצוניים
* 

## הערות שוליים

אל ארז
קטגוריה:ארז בתרבות
קטגוריה:חברות ישראליות בבעלות ערבית
קטגוריה:פורטיסימו קפיטל
קטגוריה:ישראל: חברות פרטיות בבעלות חברות ציבוריות
קטגוריה:נצרת: ארגונים